**Informacija apie priėmimą mokytis Kauno „Santaros“ gimnazijoje**

**2018-2019 mokslo metais**

Prašymus dėl priėmimo mokytis gimnazijoje 2018-2019 mokslo metais galima pradėti registruoti **nuo 2018 m. kovo 7 d. 12 val.** elektroniniu būdu (https://imokykla.kaunas.lt) arba atvykus į gimnaziją (Baltų pr. 51, Kaunas, raštinėje darbo dienomis 8.00 – 12.00 ir 12.30 – 16.00 valandomis).

Priėmimo tvarka reglamentuota Kauno m. savivaldybės tarybos 2018 m. vasario 6 d. sprendimu Nr. T-33 „Dėl priėmimo į Kauno miesto savivaldybės bendrojo ugdymo mokyklas tvarkos aprašo patvirtinimo“.

Jei vieno iš tėvų ir vaiko **gyvenamoji vieta yra deklaruota Savivaldybės teritorijoje**, prašymą galima pateikti per informacinę sistemą (https://imokykla.kaunas.lt) nuo **2018 m. kovo 7 d. 12 val.** **iki 2018 m. birželio 15 d.** Prisijungimo prie informacinės sistemos ir interaktyvaus mokyklų **aptarnavimo teritorijų žemėlapio adresai skelbiami interneto svetainėje** [**www.kaunas.lt**](http://www.kaunas.lt)**. ir gimnazijos tinklalapyje.** Jei asmuo pageidauja prašymą pateikti tiesiogiai, prašymai priimami gimnazijos raštinėje.

Jei nė vieno iš tėvų gyvenamoji vieta nėra deklaruota Savivaldybės teritorijoje arba nėra galimybių prašymą pateikti per informacinę sistemą, prašymą galima pateikti atvykus į gimnaziją.

***Vadovaujantis priėmimo į Kauno miesto savivaldybės bendrojo ugdymo mokyklas tvarkos aprašu prašymų padavimo data ir laikas neturi jokios įtakos priimamų asmenų eiliškumui.***

**Kauno „Santaros“ gimnazijoje vykdomos programos:**

* pagrindinio ugdymo antra dalis (9-10 klasės);
* vidurinis ugdymas (11-12 klasės).

**Komplektuojama:**

|  |  |  |  |  |
| --- | --- | --- | --- | --- |
| Klasė | 9 | 10 | 11 | 12 |
| Komplektų skaičius | 5 | 3 | 3 | 5 |
| Mokinių skaičius | 125 | 81 | 84 | 134 |

Mokiniai ir tėvai apie priėmimą informuojami telefonu, paštu ar el. paštu per 3 darbo dienas nuo sprendimo priėmimo.

Iškilus klausimams dėl priėmimo teirautis galima:

* telefonu +370 37 377539
* el.paštu santarosvm@santara.kaunas.lm.lt
* atvykus į gimnazijos raštinę 8.00 – 16.00 val